प्रमाण पत्र देने के लिए मांगे 5000 रुपए, खाते से नहीं निकाले पैसे, फिर भी डेबिट होने के आए मैसेज
कौशल विकास योजना के तहत महिलाओं को प्रशिक्षण देने व उनके अकांउट खुलवाकर जमा पैसे निकाल कर धोखाधड़ी करने का मामला सामने आया है। सोमवार को कलेक्टर जनदर्शन में नंदिनी अहिवारा क्षेत्र कि लगभग 40 से अधिक महिलाएं शिकायत लेकर पहुंची। उन्होंने प्रशिक्षण का सर्टिफिकेट देने के एवज में 5 हजार रुपए मांगे जाने कि शिकायत भी की।
साक्षी ट्रेनिंग सेंटर वार्ड 7 नंदिनी अहिवारा में 40 से अधिक महिलाओं को कौशल विकास योजना के तहत ब्यूटी पार्लर चलाने के लिए ट्रेनिंग दी गई। इस दौरान बैंक ऑफ बड़ौदा शाखा रिसाली व सिविक सेंटर में इन महिलाओं के खाते खोले गए। जिसमें योजना के तहत 10 हजार रुपए जमा हुए। जैसे ही पैसे जमा हुए प्रशिक्षण देने वाली संस्था के लोगों ने महिलाओं के पास पहुंचकर जानकारी दी। इसके बाद साथ में बैंक जाकर पैसे आहरण करवाए व दबाव बनाकर पैसे ले लिए। वहीं 4 से 5 महिलाओं ने बैंक से पैसा नहीं निकाला। इसके बाद भी उनके मोबाइल पर पैसे डेबिट होने का मैसेज आया। इतना ही नहीं उन महिलाओं को प्रशिक्षण तो प्रदान किया गया पर सर्टिफिकेट भी प्रदान नहीं किया गया है। महिलाओं ने इसके लिए भी संस्था द्वारा 5 हजार रुपए मांगे जाने की शिकायत कलेक्टर से की है। उन्होंने मामले में उचित कार्रवाई करते हुए उनके साथ न्याय करने की मांग की है।
प्रशिक्षण के बाद भी महिलाओं को सर्टिफिकेट नहीं दिया गया
सुपेला के संडे बाजार के व्यवस्थापन के लिए कलेक्टर को सौंपा ज्ञापन
भारतीय जनता पार्टी वैशाली नगर विधानसभा के सदस्यों ने जनदर्शन में सुपेला बाजार के व्यवस्थापन के लिए ज्ञापन सौंपा। शारदा प्रसाद गुप्ता व ललित मोहन ने बताया सुपेला साप्ताहिक बाजार के कारण आवागमन में असुविधा का सामना लोगों को करना पड़ता है। पटरी पार जाने वाले हजारों लोग व स्कूल कॉलेज, अस्पताल जाने वाले इसी मार्ग का प्रयोग करते हैं। वहीं दुकानें सड़क पर आने व वहीं पर पार्किंग होने से निकलने कि भी जगह नहीं रहती। बाजार धीरे धीरे राजेंद्र नगर चौक तक पहुंच गया है। जिसे व्यवस्थापित कर दक्षिण गंगोत्री के उत्सव मैदान में जगह दी जानी चाहिए। ज्ञापन सौंपने देते समय राष्ट्र सेना के प्रदेश अध्यक्ष शारदा प्रसाद गुप्ता, हरीशंकर चतुर्वेदी, ताना जी शाह, हरविंदर कौर, विनोद उपाध्याय, रतन सिंग, हीरालाल यादव, नीशु पांडेय, रेखा ब्रम्हे, नंदा पांडेय व अन्य लोग उपस्थित रहे।
ईएसआई अस्पताल से प्रभावित होने वाले सब्जी कारोबारी भी पहुंचे
आकाश गंगा साप्ताहिक फुटकर व्यवसायिक कल्याण समिति के 200 सब्जी व्यापारी जन दर्शन में पहुंचे। उन्होंने मॉडल टाउन स्मृति नगर साप्ताहिक बाजार स्थल पर बनाए जाने वाले ईएसआई अस्पताल वाली जमीन पर ही व्यवसाय करने के लिए आवेदन दिया। अध्यक्ष अवधेश सिंह ने बताया जिस स्थान पर अस्पताल बनाने के लिए अनुमति प्रदान हुई है वहा पर 25 से 30 वर्ष से हर बुधवार व शनिवार को साप्ताहिक बाजार संचालित किया जाता है। जहां लगभग 200 से 250 सब्जी व्यापारी अपनी दुकान लगाते हैं। समिति अस्पताल बनाने का विरोध नहीं कर रही पर सब्जी व्यापारियों के भरण पोषण के लिए उसी स्थान पर दुकानें लगाने कि अनुमति प्रदान करने का अनुरोध करती है। इस दौरान लगभग 200 सब्जी व्यापारी उपस्थित रहे।
जनदर्शन में 90 आवेदन हुए प्राप्त:जनदर्शन के दौरान कुल 90 आवेदन प्राप्त हुए। वार्ड 30 के पार्षद भोला मोहरिया ने वार्ड में गंदा पानी सप्लाई करने कि शिकायत की। उल्लास नगर के सचिव अब्दुल खां ने ईडब्ल्यू एस जमीन से अवैध कब्जा हटाने आवेदन दिया। योगेन्द्र कुमार ने श्री शंकराचार्य कॉलेज से 2013-14 व 2015 कि छात्रवृत्ति नहीं मिलने की शिकायत की।
इन के खाते से निकाली राशि: शिकायत करने वाली 40 महिलाओं में से 10 से 12 महिलाओं के खाते से रुपए निकाले गए है। जिसमें पायल गंधर्व, ललिमा गंधर्व, आरती सेन, सावित्री साहू, तनुजा साहू, कुंती सिंह, मंजू जैन, लक्ष्मी पटेल,कल्याणी साहू, मनीषा शिवाल, विजय कुमारी, दुलिया साहू,सोनम पांडे, लक्ष्मी साहू, प्रीति पांडेय, मंजू साहू, अन्नु साहू, जुबैदा खातून आदि शामिल हैं।
एफआईआर कार्रवाई नहीं: इन महिलाओं ने नंदनी नगर थाने में 13 नवंबर 2016 को नामजद शिकायत कि है। जिसमें संस्था के दो लोगों के नाम से शिकायत हुई है। इनके द्वारा बगैर जानकारी के खाता खुलवाने व उसमें से राशि निकाले जाने का उल्लेख है। वहीं जांच कर कार्रवाई करने व सर्टिफिकेट व मुद्रा कार्ड वापस दिलाने अपील की। इसके बाद भी कोई कार्रवाई नहीं हो पाई है।
हर अकाउंट में एक ही पता: महिलाओं के नाम से जो खाते खोले गए हैं उनमें से अधिकतर खातों पर एक ही पता दर्शाया गया है। महिलाओं ने बताया खाता खोलने के संबंध में उन्हें कोई भी जानकारी नहीं है। वहीं जो महिलाएं खुद बैंक गई उन्हें बैंक से रुपए नहीं दिए गए। कर्मचारियों ने रुपए संस्था के होने कि बात कह उन्हें लौटा दिया।
अहिवारा क्षेत्र के लगभग 90 लोग पहुंचे और एसडीएम को ज्ञापन सौंप कर खाते से रकम निकालने की शिकायत की।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva